Marius Laurinavičius

Marius Laurinavičius (g. 1971 m. spalio 21 d. Vilniuje) – Lietuvos žurnalistas, redaktorius, politinis apžvalgininkas.

 Biografija 
1978–1986 m. mokėsi Vilniaus 47-ojoje vidurinėje mokykloje, 1986–1989 m. Vilniaus 23-ojoje vidurinėje mokykloje. 1989–1992 m. studijavo Vilniaus universiteto Žurnalistikos fakultete, 1992–1994 m. VU Tarptautinių santykių ir politikos mokslų institute.

1991–1993 m. dienraščio „Lietuvos rytas“ teisėsaugos ir užsienio skyrių reporteris, nuo 1993 m. apžvalgininkas, priedo „Rytai-Vakarai“ redaktorius, vyriausiojo redaktoriaus Gedvydo Vainausko pavaduotojas.Kas yra kas Lietuvoje: Lietuvos pasiekimai 2008. – Kaunas: Neolitas, 2008. – 801 psl. 2008–2009 m. Lietuvos ryto TV laidos „24/7“ vedėjas, 2012–2013 m. Žinių tarnybos direktorius.„Lietuvos ryto“ TV neliks Žinių tarnybos vadovo M. Laurinavičiaus, 2013-04-23

2013–2015 m. Rytų Europos studijų centro Politikos analizės ir tyrimų skyriaus vyresnysis analitikas, žurnalo „IQ“ apžvalgininkas.http://www.eesc.lt/lorem-ipsum-3.html  2015–2016 m. Europos politikos analizės centro (Center for European Policy Analysis, CEPA), 2016–2017 m. Hadsono instituto (Hudson Institute) Vašingtone darbuotojas.https://laurinavicius.substack.com/about 2017–2021 m. Vilniaus politikos analizės instituto vyriausiasis analitikas. Substack, vėlau Contribee projekto „Mariaus Laurinavičiaus analitika“ įkūrėjas.

Daugiausia rašo Lietuvos vidaus ir užsienio politikos bei tarptautiniais klausimais.

 Bibliografija 
 Tarptautinė politika: komentarai ir interpretacijos / sud. Raimundas Lopata, Marius Laurinavičius. – Vilnius: Eugrimas, 2002. – 367 p. – ISBN 9955-501-11-1
 Rusijos kišimosi į rinkimus priemonių gidas: platforma ilgalaikės ir visapusiškos Kremliaus priešiškos įtakos strategijos analizei. – Vilnius: Vilniaus politikos analizės institutas, 2019. – 70 p.: iliustr. – ISBN 978-609-96074-1-2

 Šaltiniai 

Kategorija:Lietuvos redaktoriai
Kategorija:Lietuvos žurnalistai
Kategorija:Lietuvos politologai